ባርሳ ንጁቬንቱስ ፖል ፖግባ ንምውናን ኣንጻር ኣየኖት ጋንታታት ክትወዳደር እያ?
ተወሳኺ……
ብረቡዕ ኣብ ግጥም ኮፓ ኢጣልያ፡ ናፖሊ ንኢንተር 1ብ 0 ስዒራ ናብ ግጥም ፍርቂ ፍጻመ ሓሊፋ። እቲ ግጥም ምዱብ 90 ደቓይቕ ናይ ጸወታ ግዜ ብዘይ ሸቶ ተወዲኡ እናተባህለ ኣብ ተወሳኺ ኣርባዕተ ደቓይቕ ኣጥቃዓይ ናፖሊ ጎንዛሎ ሂግወይን ብዘመዝገባ ሸቶ፡ ናፖሊ ንኢንተር ሚላን 1ብ0 ስዒራታ። ተዓዋቲት ኮፓ ኢጣልያ ዝሓለፈ ዓመት ዝኾነት ናፖሊ ኣብ ፍርቂ ፍጻመ ኣንጻር ላዝዮ ናይ ክልተ እግሪ ግጥማት ከተካይድ እያ። ባርሰሎና ኣብ ዕድጊ ኣከፋፋሊ ጁቬንቱስ ፖል ፖግባ ምጽንባራ ይግለጽ ኣሎ። ብመሰረት ሙንዶ ዲፖርቲቮ ዝተባለት ጋዜጣ፡ ባርሳ ነቲ ወዲ 21 ዓመት ብሉጽ ኣከፋፍሊ ንምውናን መደብ ምስ ዘለወን ክለባት ማንቸስተር ዩናይትድ፡ ፓሪስ ሰይንት ጀርመይን ከምኡ ድማ ምስ ቀንዲ መቐናቕንታ ሪያል ማድሪድ ክትወዳደር መዲባ ምህላዋ ሓቢራ። ኣብቲ ነቲ ተጻዋታይ ንምፍውናን ዝካየድ ውድድር፡ ሪያል ማድሪድ ብጽልዋ ዘይነዲን ዚዳን ዝሓሸ ዕድል ከም ዘለዋ ይግለጽ። ፖግባ ዝሓለፈ ጥቅምቲ ምስ ጁቬንቱስ ዘጽንሖ ውዕል ዘሐደሰ ክኸውን ከሎ፡ ዋጋኡ 100 ሚልዮን ፓውንድ ይትመን።
ማንቸስተር ዩናይትድ፡ ፓሪስ ሰይንት ጀርመይን ከምኡ ድማ ምስ ቀንዲ መቐናቕንታ ሪያል ማድሪድ